CELEX: 32013R0671
Language: hr
Date: 2013-07-09 00:00:00
Title: Provedbena uredba Komisije (EU) br. 671/2013 оd 9. srpnja 2013. o razvrstavanju određene robe u kombiniranu nomenklaturu

16.7.2013   
            
            
               HR
            
            
               Službeni list Europske unije
            
            
               L 193/4
            
         PROVEDBENA UREDBA KOMISIJE (EU) br. 671/2013
   оd 9. srpnja 2013.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature koja je priložena Uredbi (EEZ) br. 2658/87 potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim općim pravilima robu opisanu u stupcu 1. tablice iz Priloga treba razvrstati pod odgovarajuće oznake KN iz stupca 2., na temelju razloga iz stupca 3. navedene tablice.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o carinskom zakoniku Zajednice (2), podložno važećim mjerama u Uniji u vezi sa sustavima dvostrukih provjera te prethodnim i naknadnim nadzorom tekstilnih proizvoda prilikom uvoza u Uniju, korisnik može obvezujuće tarifne informacije, koje u vezi s razvrstavanjem robe u kombiniranu nomenklaturu izdaju carinska tijela država članica, a koje nisu u skladu s ovom Uredbom, nastaviti navoditi tijekom razdoblja od 60 dana.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1. priložene tablice razvrstava se u kombiniranu nomenklaturu sukladno odgovarajućima oznakama KN iz stupca 2. te tablice.
   Članak 2.
   U skladu s člankom 12. stavkom 6. Uredbe Vijeća (EEZ) br. 2913/92, podložno važećim mjerama u Uniji u vezi sa sustavima dvostrukih provjera te prethodnim i naknadnim nadzorom tekstilnih proizvoda prilikom uvoza u Uniju, korisnik može obvezujuće tarifne informacije, koje u vezi s razvrstavanjem robe u kombiniranu nomenklaturu izdaju carinska tijela država članica, a koje nisu u skladu s ovom Uredbom, nastaviti navoditi tijekom razdoblja od 60 dana.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. srpnja 2013.
      
         
            Za Komisiju, u ime predsjednika,
         Algirdas ŠEMETA
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   
      PRILOG
      
                  Opis robe
               
               
                  Razvrstavanje
                  (oznaka KN)
               
               
                  Razlozi
               
            
                  (1)
               
               
                  (2)
               
               
                  (3)
               
            
                  Proizvod u obliku ptice, koji se sastoji od ravne tkanine veličine otprilike 26 cm × 32 cm, sastavljen od različitih tekstilnih materijala.
                  Glavni dio proizvoda izrađen je od jednog sloja čupavog frotira, na jednoj strani s prišivenim krilom od tkanog materijala koje ima oblik krune. S druge je strane čupavi frotir opšiven trakom od tkanog materijala. Na čupavi frotir prišiven je komad tkanog materijala u obliku trokuta koji predstavlja kljun. Oči su otisnute na poluprišivenom komadu frotira, a na čupavi materijal prišivena su dva komada tkanog materijala izrezana u obliku nogu. Ukrasno izrezan komad tekstila predstavlja rep.
                  Na gornju stranu čupavog frotira prišivene su etikete, petlje i trake od tkanog materijala u raznim bojama koje na sebi imaju brojke.
               
               
                  6307 90 10
               
               
                  Razvrstavanje se određuje odredbama općih pravila 1. i 6. o tumačenju kombinirane nomenklature, napomenom 7. točkom (f) i napomenom 8 točkom (a) uz odjeljak XI., napomenom 2 točkom A za podbrojeve uz odjeljak XI., napomenom 1. uz poglavlje 63. te tekstom oznaka KN 6307, 6307 90 i 6307 90 10.
                  Proizvod nije namijenjen zabavi za dojenčad, s obzirom na to da ona ni oblik proizvoda ni brojke odnosno oznake ne prepoznaju u tom smislu, nego služi da ih se njime umiri. Stoga se proizvod ne može svrstati u kategoriju „ostale igračke” iz tarifnog broja 9503 (vidjeti isto napomene s pojašnjenjem Harmoniziranog sustava uz tarifni broj 9503 točku D prvi stavak).
                  Proizvod se stoga svrstava pod oznaku KN 6307 90 10 kao „ostali gotovi proizvodi - pleteni ili kukičani”.
               
            
                  (Vidjeti ilustracije br. 665 A i 665 B) (1)
                  
               
               
                   
               
               
                   
               
            
         
      
                  
                     
               
               
                  
                     
               
            
                  
                     665 A
                  
               
               
                  
                     665 B
                  
               
            
         (1)  Slike služe isključivo za informativne svrhe.